ai4bharat/Pralekha huggingface dataset:
रक्षा मंत्रालय
तटरक्षक बल ने 2 हजार किलोग्राम समुद्री खीरा ज़ब्त किया
तमिलनाडु के मंडपम में भारतीय तटरक्षक बल  की टीम ने तेज़ी से संचालित किए गए एक अभियान में दो टन समुद्री खीरा, जो एक प्रतिबंधित समुद्री प्रजाति है, को जब्त किया। 19 सितंबर की तड़के समुद्री खीरे के अवैध ट्रांसशिपमेंट के बारे में एक गुप्त सूचना पर काम करते हुए, आईसीजी टीम हरकत में आई और संभावित तस्करी में शामिल संदिग्ध नाव को ट्रैक किया। समुद्री मार्ग से भाग जाने की संभावना को प्रभावी ढंग से रोकने के लिए मन्नार की खाड़ी और पाक खाड़ी क्षेत्रों में आईसीजी टीमों को तैनात किया गया था।
इसके बाद नाव को मंडपम के दक्षिण में वेदालाई से लगभग 15 किलोमीटर दूर रविवार को सुबह 10.30 बजे अपने चालक दल के बिना लगा हुआ पाया गया और तटरक्षक की टीम इस पर सवार हुई। आईसीजी होवरक्राफ्ट एच-183 की बोर्डिंग टीम ने 2000 किलो वजनी समुद्री खीरे के 200 बोरे बरामद किए। जब्त समुद्री खीरे के साथ नाव को तमिलनाडु के रामेश्वरम के पास मंडपम लाया गया और वन अधिकारियों को सौंप दिया गया। जब्त समुद्री खीरे की कीमत करीब 8 करोड़ रुपये बताई जा रही है।
जांच करने पर यह पता चला कि इस खेप को रात के अंधेरे के दौरान अंतर्राष्ट्रीय समुद्री सीमा रेखा के पार ट्रांसशिपमेंट के लिए ले जाए जाने की योजना बनाई गई थी। चीन और दक्षिण पूर्व एशिया में समुद्री खीरे की अत्यधिक मांग है । गौरतलब है कि इससे पहले जुलाई के महीने में मंडपम में तटरक्षक ने लगभग 1200 किलोग्राम समुद्री खीरा जब्त किया था और दो लोगों को गिरफ्तार किया था।
भारत में समुद्री खीरे को वन्यजीव संरक्षण अधिनियम 1972 की अनुसूची के तहत सूचीबद्ध एक लुप्तप्राय प्रजाति के रूप में माना जाता है। मुख्य रूप से इसकी तस्करी रामनाथपुरम और तूतीकोरिन जिलों से मछली पकड़ने के जहाजों में तमिलनाडु से श्रीलंका तक की जाती है।
एमजी/एएम/एबी
(Visitor Counter : 707
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 149.70 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 16.93 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,49,70,76,985
|
|
शेष टीके
|
|
16,93,09,031
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 149.70 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 16.93 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
सूक्ष्म, लघु एवं मध्यम उद्यम मंत्रालय
श्री राधा मोहन सिंह ने केवीआईसी की कुम्हार सशक्तिकरण योजना के अंतर्गत बिहार के 150 कुम्हार परिवारों को इलैक्ट्रिक चाक वितरित किए
स्थायी स्वरोजगार सृजित करने की दिशा में एक बड़े कदम के तहत, खादी और ग्रामोद्योग आयोग  ने आज बिहार के पूर्वी चंपारण जिले में 150 कुम्हार परिवारों को बिजली से चलने वालेचाक वितरित किए। संसद सदस्य और पूर्व केन्द्रीय कृषि मंत्री, श्री राधा मोहन सिंह ने केवीआईसी के अध्यक्ष श्री विनय कुमार सक्सेना की उपस्थिति में कुम्हारों को इलेक्ट्रिक चाक, ब्लंगर मशीन और पग मिल जैसे अन्य उपकरण वितरित किए। 10 दिन के विस्तृत प्रशिक्षण के बाद जिन लाभार्थियों को इलेक्ट्रिक चाक दिए गए उनमें वे प्रवासी श्रमिक भी शामिल हैं, जो कोविड-19 लॉकडाउन में वित्तीय संकट का सामना कर अपने गृह नगर लौट आए हैं। इस पहल से पूर्वी चंपारण जिले में कुम्हार समुदाय के लगभग 600 लोगों को लाभ मिलेगा।
मिट्टी के बर्तन बनाने वाले उपकरण केवीआईसीकी कुम्हार सशक्तिकरण योजना के तहत वितरित किए गए हैं जिनका उद्देश्य हाशिए पर गए कुम्हार समुदाय को मजबूत करना और उनकी उत्पादकता को बढ़ाकर उनकी आय में वृद्धि करना है। केवीआईसी ने कुम्हार समुदाय को सशक्त बनाने और स्थानीय आजीविका के अवसर पैदा करने के लिए बिहार में 500 इलेक्ट्रिक चाक वितरित करने का लक्ष्य रखा है।
इस अवसर पर श्री राधा मोहन सिंह ने गरीबों को लाभान्वित करने के लिए केवीआईसी के माध्यम से ऐसी योजनाएं शुरू करने के लिए प्रधानमंत्री को धन्यवाद दिया। उन्होंने बिहार में रोजगार सृजन कार्यक्रम शुरू करने के लिए केवीआईसी की सराहना की। उन्होंने कहा कि शहद तैयार करने के मिशन और कुम्हार सशक्तिकरण योजना जैसी केवीआईसी की योजनाओं से राज्य में बड़े पैमाने पर रोजगार सृजित हो सकता है, जहां विशाल ग्रामीण आबादी है। श्री सिंह ने कहा, "केन्द्र सरकार की ऐसी रोजगार सृजन योजनाओं के साथ, बिहार के युवाओं को अब नौकरी की तलाश में दूसरे राज्यों में नहीं जाना पड़ेगा।"
केवीआईसीके अध्यक्ष ने कहा कि बिहार में कुम्हारों के लिए रोजगार की बहुत बड़ी संभावना है। श्री सक्सेना ने कहा, “उन्हें मिट्टी के बर्तन बनाने का प्रशिक्षण प्रदान करके, केवीआईसीइन लोगों के लिए दरवाजे पर रोजगार पैदा कर रहा है। हालांकि इससे हमें मिट्टी के बर्तनों की कला को पुनर्जीवित करने में मदद मिलेगी, इससे कुम्हार समुदाय की आय में 4-5 गुना वृद्धि होगी। उन्होंने आगे कहा कि केवीआईसी बिहार में चमड़ा कारीगरों  के सशक्तिकरण और प्रोजेक्ट डिग्निटी जैसी नई पहलें भी करेगा, ताकि जल्द ही स्थायी रोजगार सृजित हो सके। प्रोजेक्ट डिग्निटी के तहत, केवीआईसीबेरोजगार युवाओं को साइकिल के साथ जोड़ी हुई चाय /कॉफी बेचने वाली इकाइयाँ वितरित करता है जहाँ लाभार्थी सफाई के साथ चाय /कॉफी बेच सकते हैं और सम्मानजनक आजीविका कमा सकते हैं।
कुम्हार सशक्तिकरण योजना के अंतर्गत, केवीआईसी देश भर में कुम्हार समुदाय को 17,000 से अधिक इलेक्ट्रिक चाक वितरित कर चुका है और इस योजना से 70,000 लोगों को लाभ पहुंचा है।
वित्त मंत्रालय
सीमा शुल्क अधिकारियों ने बांग्लादेश जा रही मछली पकड़ने वाली नौका से 3.3 करोड़ मूल्य के तस्करी के कपड़े जब्त किए
सीमा शुल्क आयुक्तालय  पश्चिम बंगाल के अधिकारियों ने खुफिया जानकारी के आधार पर 6 और 7 सितंबर 2020 की मध्य रात्रि में मछली पकड़ने वाली एक नौका को रोका, जो डायमंड हार्बर से सागर द्वीप की ओर जा रही थी।
खुफिया जानकारी मिली थी कि मछली पकड़ने की आड़ में भारतीय मूल का माल लेकर एक नौका अनधिकृत नदी मार्ग और चैनल से बांग्लादेश जाने वाली है। तटरक्षक बल के सहयोग से सीमा शुल्क के अधिकारियों ने कई अहम जगहों से सतर्कता रखी।
बताए गए मार्ग पर दूर से ही मछली पकड़ने वाले ट्रॉलर की पहचान कर ली गई लेकिन नौका ने रास्ता बदल दिया। सरकारी जहाजों को देख ट्रॉलर के लोगों ने भागने का प्रयास किया। आखिर में उन्हें गोनखली के पास रोक लिया गया। नौका पर सवार लोगों ने पानी में छलांग लगा दी और भागने का प्रयास किया लेकिन उनमें से 6 लोगों को बाद में भारतीय तटरक्षक बल और स्थानीय पुलिस की मदद से गिरफ्तार कर लिया गया।
ट्रॉलर में जांच करने पर कुछ बांग्लादेशी और भारतीय नागरिकों के पहचान पत्रों के साथ कई अवैध दस्तावेज बरामद किए गए। बांग्लादेशी सिम कार्ड के साथ मोबाइल फोन और बांग्लादेश में बनीं निजी चीजें भी मिली हैं। नौका में बांग्लादेश का झंडा भी था और ऐसा लग रहा था कि अवैध रूप से अंतरराष्ट्रीय सीमा पार करने के बाद उसे प्रदर्शित किया जाता।
नौका में सवार लोग करीब 400 पैकेटों में लगभग 3.3 करोड़ मूल्य की साड़ियां और दूसरे कपड़ों की तस्करी कर रहे थे। गिरफ्तार किए गए लोगों से पूछताछ में पुष्टि हुई कि यह नौका भारतीय सामानों की तस्करी के इरादे से अनधिकृत मार्ग से होकर बांग्लादेश जा रही थी। मामले में आगे की जांच चल रही है।
इस नौका को रोके जाने से साफ हो गया है कि इन सभी अनधिकृत मार्गों पर किसी भी गैरकानूनी गतिविधियों को रोकने और राष्ट्रीय सुरक्षा के हित में सरकारी एजेंसियों द्वारा कड़ी निगरानी की जा रही है।
यह हाल के दिनों में सबसे बड़ी जब्ती में से एक है, जिसमें बांग्लादेश को होने वाली माल की तस्करी शामिल है।
वित्त मंत्रालय
आयकर विभाग ने मेघालय में पेट्रोल पंप चलाने के बेनामी कारोबार का पता लगाया
एक त्वरित और समन्वित कार्रवाई में आयकर विभाग की जांच इकाई, एनईआर ने 2 अगस्त 2019 को मेघालय के कुछ कारोबारियों की जांच और तलाशी ली जिन्हें कई पेट्रोल पंपों को चलाने और पंपों को बेनामी संपत्तियों के रूप में नियंत्रित करने में शामिल पाया गया है। इन कारोबारियों को राज्य सरकार को दिए जाने वाले टैक्स को कम करने, स्थानीय कर को जमा नहीं करने तथा आयकर अधिनियम, 1961 की धारा 10  के तहत छूट का दुरुपयोग करके आयकर की बड़े पैमाने पर चोरी में लिप्त पाया गया है। आयकर की उक्त छूट केवल जनजातीय व्यक्तियों को ही उपलब्ध है।
तलाशी अभियान अगले दिन सुबह तक जारी रहा। तलाशी के दौरान विभाग के अधिकारियों द्वारा अवैध दस्तावेजों के साथ 2 करोड़ रुपये से अधिक की नकदी जब्त की गई। यह नकदी पानी की टंकियों जैसे अप्रत्याशित स्थानों में छिपा कर रखी गई थी।
यह अवैध कारोबार मेघालय के स्थानीय लोगों का शोषण करने वाले कुछ असामाजिक तत्वों द्वारा लंबे समय से चलाए जा रहा था। यह रैकेट स्थानीय लोगों को मिली छूट का दुरूपयोग करके कर चोरी कर रहा था। इन लोगों पर पिछले एक साल से नजर रखी जा रही ही।
इन बेनामी पेट्रोल पंपों की जानकारी के बाद खासी हिल्स स्वायत्त जिला परिषद  के कार्यकारी समिति  सदस्य व व्यापार प्रभारी ने 8 अगस्त, 2019 को मीडिया के समक्ष घोषणा की कि राज्य में बेनामी कारोबार की रोकथाम के लिए तत्काल कदम उठाए जाएंगे। उन्होंने कहा कि कानून के बावजूद, बेनामी लेनदेन कुछ स्थानीय लोगों और उनके जनजतीय व्यापार भागीदारों के बीच मिलीभगत के कारण पनप रहे हैं। केएचएडीसी एक वैधानिक स्वायत्त निकाय है जो मेघालय में व्यापार और वाणिज्य के विभिन्न पहलुओं का नियमन करता है।
आम लोगों और स्थानीय अधिकारियों ने विभाग की इस कार्रवाई की सराहना की है। इससे बेनामी कारोबार के खतरे को नियंत्रित करने में मदद मिलेगी तथा सरकार के राजस्व में भी वृद्धि होगी।
प्रधानमंत्री कार्यालय
प्रधानमंत्री ने ‘पराक्रम पर्व’ का उद्घाटन किया
प्रधानमंत्री ने जोधपुर में कोणार्क युद्ध स्मारक पर शहीदों को श्रद्धांजलि दी
प्रधानमंत्री श्री नरेन्द्र मोदी ने आज जोधपुर स्थित कोणार्क स्टेडियम में ‘पराक्रम पर्व’ का उद्घाटन किया। उन्होंने इस अवसर पर लगाई गई प्रदर्शनी का अवलोकन भी किया।
प्रधानमंत्री ने राजस्थान के जोधपुर स्थित कोणार्क युद्ध स्मारक पर शहीदों को श्रद्धांजलि दी। प्रधानमंत्री ने आगंतुक पुस्तिका में लिखा, ‘देश को सशस्त्र बलों पर गर्व है जो मातृभूमि की रक्षा के लिए पूरी तरह से समर्पित एवं प्रतिबद्ध हैं। उन्होंने स्मरण करते हुए उन वीर जवानों को भी श्रद्धांजलि अर्पित की जिन्होंने अपना सर्वस्व बलिदान कर दिया और जो पीढि़यों से प्रेरणा के प्रतीक हैं।
इससे पहले प्रधानमंत्री आज संयुक्त कमांडर सम्मेलन में भाग लेने के लिए जोधपुर पहुंचे।
प्रधानमंत्री ने जोधपुर स्थित एयर फोर्स स्टेशन पर अपने आगमन के दौरान तीनों सेनाओं के गार्ड ऑफ ऑनर का निरीक्षण किया।
स्वास्थ्य एवं परिवार कल्याण मंत्रालय
कोविड-19 पर ताज़ा जानकारी
देशव्यापी टीकाकरण अभियान के तहत अब तक वैक्सीन की 33.57 करोड़ डोज लगाई गई हैं।
पिछले 24 घंटों में भारत में 48,786 नये मामले दर्ज हुये।
भारत में सक्रिय मामले कम होकर 5,23,257 तक पहुंचे।
कुल मामलों में सक्रिय मामले 1.72 प्रतिशत हैं।
अब तक पूरे देश में कुल 2,94,88,918 मरीज स्वस्थ हुये।
पिछले 24 घंटों के दौरान 61,588 मरीज स्वस्थ हुये।
पिछले लगातार 49वें दिन दैनिक नये मामलों की तुलना में दैनिक रिकवरी अधिक रही।
रिकवरी दर में इजाफा, वह 96.97 प्रतिशत पहुंची।
साप्ताहिक पॉजिटिविटी दर पांच प्रतिशत से नीचे कायम। वर्तमान में यह 2.64 प्रतिशत है।
दैनिक पॉजिटिविटी दर 2.54 प्रतिशत है, जो लगातार 24वें दिन पांच प्रतिशत से कम पर कायम है।
जांच क्षमता में उल्लेखनीय वृद्धि के साथ, अभी तक कुल 41.20 करोड़ से अधिक जांचें की जा चुकी हैं।
स्वास्थ्य एवं परिवार कल्याण मंत्रालय
डॉ. मनसुख मांडविया ने बेंगलुरु में पीएमबीजेपी के 'आजादी का अमृत महोत्सव' कार्यक्रम को संबोधित किया
'जन औषधि केंद्र लोगों की सेवा करने का एक अहम साधन है': डॉ. मनसुख मांडविया
केंद्रीय स्वास्थ्य एवं परिवार कल्याण और रसायन एवं उर्वरक मंत्री डॉ. मनसुख मांडविया ने आज बसावनगुडी, बेंगलुरु में प्रधानमंत्री जन औषधि योजना के तहत 'आजादी का अमृत महोत्सव' कार्यक्रम को संबोधित किया। सभी को सस्ते दाम पर गुणवत्तापूर्ण जेनेरिक दवाएं उपलब्ध कराने के उद्देश्य से प्रधानमंत्री भारतीय जन औषधि परियोजना  शुरू की गई थी। इस योजना के तहत, जन औषधि केंद्रों के नाम से पहचाने जाने वाले समर्पित आउटलेट जेनेरिक दवाएं उपलब्ध कराने के लिए खोले गए हैं। योजना का उद्देश्य देश के प्रत्येक जिले में कम से कम एक जन औषधि स्टोर स्थापित करना है।
प्रधानमंत्री जन औषधि केंद्र लोगों की सेवा करने के लिए एक व्यावसायिक अवसर और साधन कैसे है, यह समझाते हुए डॉ. मनसुख मांडविया ने कहा, 'जन औषधि केंद्र खोलने से, हमारे देश के लोगों की सेवा करने का मौका मिलता है। निवेशकों के लिए इसे एक व्यवहार्य व्यावसायिक अवसर बनाने के लिए सरकार 20 प्रतिशत कमीशन के अलावा 3 लाख रुपये की सहायता भी प्रदान करती है। ब्रांडेड दवाएं बेचने वाली फार्मेसियों की तुलना में कम लाभ मार्जिन की भरपाई के लिए यह सहायता प्रदान की जाती है क्योंकि जेनेरिक दवाएं सस्ती होती हैं।'
उन्होंने आगे कहा, 'हम सहायता इसलिए देते हैं क्योंकि यूनिट बंद करने की स्थिति पैदा नहीं होनी चाहिए।' मनसुख मांडविया ने कहा, 'पीएमबीजेपी गरीबों और किसानों की सहायक और व्यवसाय के लिए एक हितकारी योजना है। गरीबों की मदद करना हमारी प्राथमिकता है और जन औषधि केंद्र गरीब और मध्यम वर्ग के लिए वरदान है।' उन्होंने कहा कि देश में जन औषधि केंद्र को 'मोदी की दवाई की दुकान' के नाम से जाना जाता है।
केंद्रीय स्वास्थ्य मंत्री ने अपना व्यक्तिगत अनुभव साझा किया कि हृदय रोगी का चिकित्सा खर्च 4500 रुपये से घटकर 800 रुपये प्रति महीना हो गया है। उन्होंने कहा कि जन औषधि केंद्र मानव सेवा है। उन्होंने कहा, 'दान करना लोगों की सेवा का एकमात्र तरीका नहीं है, बल्कि खर्च को कम करने में उनकी मदद करना भी एक सेवा है।'
आखिर में, डॉ. मनसुख मांडविया ने सभी को इस शुभ अवसर पर बधाई दी और कार्यक्रम में उपस्थित वरिष्ठ नागरिकों को जन औषधि वितरित की। भारत की आजादी के 75वें वर्ष में आजादी का अमृत महोत्सव के हिस्से के रूप में रसायन और उर्वरक मंत्रालय की पहलों की सूचना देते हुए डॉ. मांडविया ने कहा कि 'जन औषधि मित्र' विभिन्न केंद्रों पर आयोजित की जा रही स्वास्थ्य जांच के अलावा देशभर में बुजुर्गों को उनके घर तक दवा किट भी पहुंचाएंगे।
पीएमबीजेपी के 'आजादी का अमृत महोत्सव' कार्यक्रम का वेबकास्ट यहां किया गया:
एसजी/एएम/एएस
(Visitor Counter : 452
सूचना और प्रसारण मंत्रालय
सामग्री  पर रोक लगाने संबंधी कोई नया प्रावधान नहीं जोड़ा गया है
नियमों के भाग III के तहत नियम 16 के बारे में कुछ संदेह किया जा रहा है, जिसमें उल्लेख किया गया है कि आपातकालीन प्रकृति वाले मामले में, सूचना और प्रसारण मंत्रालय के सचिव द्वारा अंतरिम अवरोध निर्देश जारी किए जा सकते हैं।
यह स्पष्ट किया जाता है कि यह कोई नया प्रावधान नहीं है। 2009 से पिछले ग्यारह वर्षों के दौरान, सूचना प्रौद्योगिकी  नियम, 2009 के अंतर्गत इलेक्ट्रॉनिक्स और सूचना प्रौद्योगिकी मंत्रालय के सचिव द्वारा इस प्रावधान का प्रयोग किया जा रहा है।
25 फरवरी, 2021 को जारी किए गए नियमों के तहत, इस प्रावधान को सूचना और प्रसारण मंत्रालय के सचिव के साथ बदल दिया गया है, क्योंकि सूचना प्रौद्योगिकी  नियम, 2021 के भाग III का कार्यान्वयन सूचना और प्रसारण मंत्रालय द्वारा किया जाएगा।
इसे दोहराया जाता है - प्रावधान में कोई बदलाव नहीं किया गया है और न ही सूचना प्रौद्योगिकी  नियम, 2021 के तहत सामग्री  को अवरुद्ध करने को लेकर कोई नया प्रावधान जोड़ा गया है।
राष्ट्रपति सचिवालय
राष्ट्रपति ने रायगढ़ किले का दौरा किया और छत्रपति शिवाजी महाराज को श्रद्धांजलि अर्पित की
राष्ट्रपति श्री रामनाथ कोविंद ने आज  महाराष्ट्र में रायगढ़ किले का दौरा किया और छत्रपति शिवाजी महाराज की समाधि पर उन्हें श्रद्धांजलि अर्पित की।
राष्ट्रपति ने कहा कि वह खुद को सौभाग्यशाली मानते हैं कि उन्हें शिवाजी महाराज को श्रद्धांजलि देने का अवसर मिला। उन्होंने की कहा कि यह दौरा उनके लिए एक तीर्थयात्रा के समान है।
राष्ट्रपति ने कहा कि शिवाजी महाराज के कुशल नेतृत्व में इस पूरे क्षेत्र का गौरव बढ़ा और देशभक्ति की भावना फिर से उभरी। उन्होंने कहा कि शिवाजी महाराज के चरित्र का वर्णन 19वीं शताब्दी के संस्कृत ग्रंथ ‘शिवराज-विजयः’ में बहुत प्रभावी ढंग से किया गया है। उन्होंने कहा कि इस ग्रंथ का विभिन्न भारतीय भाषाओं में अनुवाद किया जाना चाहिए ताकि लोग, विशेषकर युवा पीढ़ी, शिवाजी महाराज के महान व्यक्तित्व और असाधारण कार्यों से परिचित हो सकें।
राष्ट्रपति ने कहा कि छत्रपति शिवाजी की सोच भविष्योन्मुखी थी। उन्होंने अपने मंत्रि-परिषद, जिसे ‘अष्ट-प्रधान’ भी कहा जाता था, के सहयोग से अनेक दूरगामी प्रभाव वाले निर्णय लिये। उन्होंने कहा कि छत्रपति शिवाजी ने भारत की पहली आधुनिक नौसेना का निर्माण किया था।
राष्ट्रपति का भाषण देखने के लिए यहां क्लिक करें
सूचना और प्रसारण मंत्रालय
सिनेमेटोग्राफ  विधेयक 2019 राज्य सभा में पेश
सिनेमेटोग्राफ  विधेयक 2019 आज राज्यसभा में पेश किया गया। इस विधेयक में सिनेमेटोग्राफ कानून 1952 के प्रावधानों में संशोधन की व्यवस्था है, ताकि गैर-कानूनी कैमकॉडिंग और फिल्मों के डुप्लीकेशन के लिए दंड प्रावधानों को शामिल करके फिल्म पायरेसी को रोका जा सके।
सड़क परिवहन एवं राजमार्ग मंत्रालय
श्री नितिन गडकरी ने इंदौर  में 2300 करोड़ रुपये लागत की छह राष्ट्रीय राजमार्ग परियोजनाओं का उद्घाटन और शिलान्यास किया
केंद्रीय सड़क परिवहन और राजमार्ग मंत्री श्री नितिन गडकरी ने इंदौर  में 2300 करोड़ रुपये लागत की 119 किलोमीटर लंबाई की 6 राष्ट्रीय राजमार्ग परियोजनाओं का उद्घाटन और शिलान्यास किया।
इस अवसर पर श्री गडकरी ने आज शुरू की जा रही परियोजनाओं की जानकारी देते हुए कहा कि इंदौर और राज्य में बेहतर कनेक्टिविटी से प्रगति की राह आसान हो जाएगी। उन्होंने कहा कि राऊ सर्कल पर जाम की समस्या समाप्त हो जाएगी और यातायात सरल हो जाएगा। इंदौर के साथ सहज कनेक्टिविटी होने से कारीगरों, छात्रों और व्यापारियों को बेहतर अवसर उपलब्ध होंगे। इंदौर-हरदा खंड के गांवों को इंदौर से बेहतर तरीके से जोड़ा जाएगा। उन्होंने कहा कि धार-पीथमपुर औद्योगिक कॉरिडोर बनने से रोजगार के अवसर पैदा होंगे।
श्री गडकरी ने यह भी कहा कि तेजाजी नगर -बुरहानपुर और इंदौर-हरदा तक की यात्रा में लगने वाले समय में कमी आएगी, जिससे ईंधन की भी बचत होगी। उन्होंने कहा कि ओंकारेश्वर और खंडवा जाने वाले यात्रियों के लिए मार्ग आसान होगा। उन्होंने कहा कि कृषि बाजारों से बेहतर संपर्क होने से कृषि उत्पादों को बड़े बाजार तक ले जाना आसान हो जाएगा।
इस कार्यक्रम के दौरान मध्य प्रदेश में 14 चयन किए गए स्थानों पर रोप-वे के निर्माण के लिए राज्य सरकार और एनएचएआई के बीच समझौता ज्ञापन पर हस्ताक्षर किए गए।
शिक्षा मंत्रालय
जेईई  परीक्षा, 21-22 के अंतर्गत ‘कक्षा 12 में 75 प्रतिशत अंक’ की पात्रता शर्त से दी गई छूट
आईआईटी जेईई  के संबंध में लिए गए फैसले पर विचार करते हुए और पिछले शैक्षणिक वर्ष के बारे में लिए गए फैसले की तर्ज पर शिक्षा मंत्रालय ने एनआईटी, आईआईआईटी, एसपीए और अन्य सीएफटीआई के संबंध में शैक्षणिक वर्ष 2021-22 के लिए संयुक्त प्रवेश परीक्षा  के अंतर्गत 75 प्रतिशत अंकों  की पात्रता शर्त को खत्म कर दिया है। इनमें जेईई  के आधार पर प्रवेश होते हैं।
राष्ट्रीय प्रौद्योगिकी संस्थानों , इंडियन इंस्टीट्यूट ऑफ इंजीनियरिंग साइंस एंड टेक्नोलॉजी , शिबपुर  और केन्द्र सरकार द्वारा वित्तपोषित अन्य प्रौद्योगिकी संस्थान  के विभिन्न स्नातक कार्यक्रमों में प्रवेश राष्ट्रीय परीक्षा एजेंसी  द्वारा कराई जाने वाली संयुक्त प्रवेश परीक्षा  में अभ्यर्थियों को मिली रैंक या मेरिट के आधार पर दिए जाते हैं।
आईआईटी/ एनआईटी/ आईआईआईटी और ऐसे अन्य सीएफटी में प्रवेश के पात्रा ऐसे अभ्यर्थी, जिनके प्रवेश जेईई रैंक के आधार पर हैं, उनके 12वीं कक्षा में कम से कम 75 प्रतिशत अंक आने चाहिए या संबंधित बोर्ड द्वारा कराई गई 12वीं कक्षा की परीक्षा में शीर्ष 20 में होना चाहिए। एससी/ एसटी विद्यार्थियों के लिए 12वीं कक्षा की परीक्षा में पात्रता अंक 65 प्रतिशत हैं।
जेईई  परीक्षा की तारीख घोषित करते हुए, शिक्षा मंत्री ने विद्यार्थियों को सहूलियत देने के लिए शैक्षणिक वर्ष 2021-22 में प्रवेश के लिए 75 अंकों  की पात्रता शर्त से छूट देने की घोषणा की है।
प्रधानमंत्री कार्यालय
प्रधानमंत्री ने बुडापेस्ट में विश्व कैडेट चैंपियनशिप में पदक जीतने पर भारतीय टीम को शुभकामनाएं दी
प्रधानमंत्री श्री नरेन्द्र मोदी ने हंगरी के बुडापेस्ट में विश्व कैडेट चैंपियनशिप में पदक जीतने पर भारतीय टीम को अपनी शुभकामनाएं दी हैं।
एक ट्वीट में,प्रधानमंत्री ने कहा, “हमारे खिलाड़ी हमें निरंतर गौरवान्वित करते हैं। भारत ने बुडापेस्ट, हंगरी में विश्व कैडेट चैंपियनशिप में 5स्वर्ण पदक सहित कुल 13 पदक जीते हैं। हमारी भारतीय टीम को बधाई और उनके भविष्य के प्रयासों के लिए शुभकामनाएं।
गृह मंत्रालय
केन्द्रीय गृह एवं सहकारिता मंत्री श्री अमित शाह ने प्रधानमंत्री श्री नरेन्द्र मोदी जी की माताजी के निधन पर गहरा शोक व्यक्त किया
प्रधानमंत्री श्री नरेन्द्र मोदी जी की पूज्य माताजी हीरा बा के स्वर्गवास की सूचना अत्यंत दुःखद है
माँ एक व्यक्ति के जीवन की पहली मित्र और गुरु होती है जिसे खोने का दुःख निःसंदेह संसार का सबसे बड़ा दुःख है
हीरा बा ने जिन संघर्षों का सामना करते हुए परिवार का पालन पोषण किया वो सभी के लिए एक आदर्श है, उनका त्यागपूर्ण तपस्वी जीवन सदा हमारी स्मृति में रहेगा
पूरा देश दुःख की इस घड़ी में प्रधानमंत्री मोदी जी व उनके परिवार के साथ खड़ा है, करोड़ों लोगों की प्रार्थना आपके साथ हैं
केन्द्रीय गृह एवं सहकारिता मंत्री श्री अमित शाह ने प्रधानमंत्री श्री नरेन्द्र मोदी जी की माताजी के निधन पर गहरा शोक व्यक्त किया।
ट्वीट्स में श्री अमित शाह ने कहा कि प्रधानमंत्री श्री नरेन्द्र मोदी जी की पूज्य माताजी हीरा बा के स्वर्गवास की सूचना अत्यंत दुःखद है। माँ एक व्यक्ति के जीवन की पहली मित्र और गुरु होती है जिसे खोने का दुःख निःसंदेह संसार का सबसे बड़ा दुःख है।
केन्द्रीय गृह एवं सहकारिता मंत्री ने कहा कि हीरा बा ने जिन संघर्षों का सामना करते हुए परिवार का पालन पोषण किया वो सभी के लिए एक आदर्श है। उनका त्यागपूर्ण तपस्वी जीवन सदा हमारी स्मृति में रहेगा।पूरा देश दुःख की इस घड़ी में प्रधानमंत्री मोदी जी व उनके परिवार के साथ खड़ा है। करोड़ों लोगों की प्रार्थना आपके साथ हैं। ॐ शांति
विज्ञान एवं प्रौद्योगिकी मंत्रालय
एआरआई ने कोशिकीय ऑर्गेनेल की तस्वीर तैयार करने में उपयोग किए जाने वाले क्वांटम डॉट्स के संश्लेषण के लिए नयी प्रक्रिया विकसित की
विज्ञान और प्रौद्योगिकी विभाग के तहत एक स्वायत्त संस्थान,आघारकर अनुसंधान संस्थान, पुणे के शोधकर्ताओं ने क्वांटम कुशल और जैव-अनुकूल क्वांटम डॉट्स  के संश्लेषण के लिए एक नई प्रक्रिया विकसित की है। इसका उपयोगइलेक्ट्रोमैग्नेटिक स्पेक्ट्रम में दृश्य तरंगदैर्ध्य के अंतर्गत सेलुलर ऑर्गेनेल और प्रक्रियाओं की तस्वीरों को लेने में किया जाता है।
प्रक्रिया में एक निरंतर प्रवाह शामिल होता है और सक्रिय माइक्रोरिएक्टर सहायता करता है। इसेहाल ही में एडवांस इन कोलोइड एंड इंटरफेस साइंसजर्नल में प्रकाशित किया गया है।
वर्तमान में, बायोइमेजिंग एप्लिकेशन जैसे सेलुलर ऑर्गेनेल का दृश्य, सेलुलर प्रक्रियाओं पर नज़र रखना, आदि पारंपरिक फ़्लोरोफ़ोर्स पर निर्भर हैं जो फ्लोरोसेंट रासायनिक यौगिक हैं जो उत्तेजना पर फिर से प्रकाश उत्पन्न कर सकते हैं।
ये फ्लोरोफोरस फ़ोटोब्लिचिंग से कमजोर या ख़राब हो जाते हैं, इनकी संकेत तीव्रता कम होती है, और अतिव्यापी स्पेक्ट्रा जो उनके उपयोग को विशेष रूप से मल्टीस्पेक्ट्रल बायोइमेजिंग में सीमित करते हैं। पारंपरिक फ्लोरोफोरस की तुलना में क्वांटम डॉट्स में क्वांटम दक्षता, फोटो- और रासायनिक-स्थिरता के संदर्भ में फायदे हैं और उनकी विषाक्तता को एक सतह कोटिंग से निपटा जा सकता है। यह मल्टीस्पेक्ट्रल बायोइमेजिंग के दौरान विभिन्न ऑर्गेनेल को लक्षित करते हुए विभिन्न बायोमार्करों के संयुग्मन की संभावना को बढ़ाता है। हालांकि, संश्लेषण के दौरान आवश्यक गुणों को फिर से प्राप्त करना चुनौतीपूर्ण है। इस प्रकार, क्यूडी अभी भी पारंपरिक फ्लोरोफोर्स की तुलना में व्यावसायिक रूप से बेहतर विकल्प नहीं है।
इस चुनौती को पार करने के लिए, एआरआई में नैनो बायोसाइंस ग्रुप के वैज्ञानिक डॉ धनंजय बोदस ने गणितीय रूप से अनुमानित प्रक्रिया मापदंडों के अनुरूप सक्रिय माइक्रो रिएक्टर के निरंतर प्रवाह पर आधारित संश्लेषण विकसित किया और इसके प्रयोग से नैनो आकार का क्यूडी प्राप्त किया ।
इसके अलावा, संश्लेषित क्यू डीको सिलिकॉन के साथ कोटिंग करके जैव अनुकूल रूप प्रदान किया गया । इसने क्वांटम दक्षता और फोटोस्टेबिलिटी को भी बढ़ाया। इन पॉलिमर-लेपित क्वांटम कुशल फ्लोरोसेंट नैनोकॉस्टल्स को मल्टीस्पेक्ट्रल बायोइमेजिंग में सफलतापूर्वक लागू किया गया।
डॉ बोदस के अनुसार संश्लेषण प्रक्रिया पर कड़े नियंत्रण से पुनः उत्पादन  क्षमता को प्राप्त किया जा सकता है। माइक्रोरिएक्शन तकनीक न केवल यह विकल्प प्रदान करती है, बल्कि प्रतिक्रिया की तेज दर, कम सांद्रता, अभिकर्मकों की कम खपत आदि लाभ प्रदान करती है।
[प्रकाशन लिंक: डी ओ आई : 10.1016 / j.cis.2020.102137
अधिक जानकारी के लिए डॉ धनंजय बोदस , वैज्ञानिक, नैनोबायोसाइंस ग्रुप, और डॉ पीके धकेफालकर, निदेशक , एआरआई, पुणे  से संपर्क करें। , 020-25325002)]]
एएम / जेके
(Visitor Counter : 202
प्रधानमंत्री कार्यालय
प्रधानमंत्री ने बोहाग बिहू पर्व के अवसर पर लोगों को शुभकामनाएं दी
प्रधानमंत्री श्री नरेन्द्र मोदी ने बोहाग बिहू के अवसर पर लोगों को शुभकामनाएं दी हैं। उन्होंने बताया कि इस बार बोहाग बिहू के मौके पर इस पर्व को वह असम में राज्य के अद्भुत लोगों के साथ मनाएंगे।
प्रधानमंत्री ने ट्वीट कर कहा;
“आप सभी को अद्भुत बोहाग बिहू की बधाई हो!”